**Република Србија**

**Град Крагујевац**

**Градско веће**

**Број : 353-758/24-V**

**Датум: 14. јун 2024. године**

**К р а г у ј е в а ц**

Градско веће, на основу члана 59. став 1. тачка 25. Статута града Крагујевца (''Службени лист града Крагујевца'', брoj 8/19), члана 2. став 1. тачка 27. и члана 32. Одлуке о Градском већу (''Службени лист града Крагујевца'', број 8/22-пречишћен текст), члана 49. став 3. Пословника о раду Градског већа (''Службени лист града Крагујевца'', број 13/24), члана 78. став 2. Одлуке о  комуналном реду (''Службени лист града Крагујевца'', бр.18/14-пречишћен текст, 38/14, 9/15, 44/15, 3/16, 9/17,11/18, 18/18, 34/18, 3/2019, 39/2020 – др. одлука, 16/2021, 40/2021, 2/23, 14/23 и 23/23) и члана 15. став 1. Правилника о условима за постављање објеката на јавним површинама (″Службени лист града Крагујевца″, број 11/23), на седници одржаној дана \_\_\_.\_\_\_.2024. године, доноси

**З А К Љ У Ч А К**

**o расписивању огласа за заузеће јавне површине за постављање**

**башти типа ''А'' путем јавног надметања у улицама Краља Петра I, Лоле Рибара, Милоја Павловића и Бранка Радичевића - III круг**

**I Расписује** се Оглас за заузеће јавне површине за постављање башти типа ''А'' путем јавног надметања у улицама Краља Петра I, Лоле Рибара, Милоја Павловића и Бранка Радичевића – III круг.

**II** Предмет поступка јавног надметања су јавне површине-локације у ''Екстра зони'', намењене за постављање башти типа ''А'', на основу Програма локација за постављање башти типа ''А'' и то:

**1**. **ул. Краља Петра I – 2 локације:**

- локација бр. 1.2 - 71,80 m²,

- локација бр. 1.4 - 57,50 m².

**2. ул. Лоле Рибара - 5 локацијa:**

- локација бр. 3.2 – 34,00 m²,

- локација бр. 3.3 – 34,20 m²,

- локација бр. 3.4 – 34,20 m²,

- локација бр. 3.6 – 33,50 m²,

- локација бр. 3.9 – 51,95 m².

**3**. **ул. Бранка Радичевића - 4 локацијa:**

- локација бр. 4.2 – 33,60 m²,

- локација бр. 4.4 – 33,60 m²,

- локација бр. 4.5 – 33,60 m²,

- локација бр. 4.6 – 10,00 m².

**4.** **ул. Милоја Павловића - 7 локацијa:**

- локација бр. 5.2 – 22,70 m²,

- локација бр. 5.3 – 8,30 m²,

- локација бр. 5.4 – 37,65 m²,

- локација бр. 5.5 – 41,15 m²,

- локација бр. 5.6 – 15,70 m²,

- локација бр. 5.7 – 36,80 m²,

- локација бр. 5.8 – 21,00 m².

**III** Јавне површине – локације које су предмет јавног надметања за постављање башти типа ''А'' издају се са правом коришћења у сезони постављања летњих башти на период: до 01. новембра 2024. године и од 15. марта 2025. године до 01. новембра 2025. године.

**IV** Почетни лицитациони износ представља износ накнаде за заузеће јавне површине за постављање башти у ''Екстра зони'' дневно по 1 m2 у износу од 13,00  динара у складу са Одлуком о накнадама за коришћење јавних површина за територију града Крагујевца, за све локације из поглавља II овог закључка.

**V** Право учешћа у поступку  јавног надметања имају предузетници или правна лица која су регистрована и обављају угоститељску делатност, делатност посластичарнице, као и делатност производње и продаје пецива и колача у објекту који се налази у улици и у функционалној вези је са локацијом из Програма локација као и предузетници или правно лице које обавља наведену делатност у објекту који се налази у непосредној близини локација (у пасажима, пролазима и сл.), а не представља киоск у смислу одредбе члана 5. став 2. Правилника о условима за постављање објеката на јавним површинама (″Службени лист града Крагујевца″, број 11/23).

По основу једног објекта у коме се обављају наведене  делатности може бити само један учесник јавног надметања.

**VI** Текст Огласа за заузеће јавне површине за постављање башти типа ''А'' путем јавног надметања у улици Краља Петра I, Милоја Павловића, Бранка Радичевића и Лоле Рибара – III круг, саставни je део овог закључка.

**VII** Овај закључак објавити у „Службеном листу града Крагујевца“, а Оглас за заузеће јавне површине за постављање башти типа ''А'' путем јавног надметања у улици Краља Петра I, Милоја Павловића, Бранка Радичевића и Лоле Рибара – III круг и на званичној интернет страници града Крагујевца: www.kragujevac.ls.gov.rs

**VIII** Поступак јавног надметања спроводи Комисија за спровођење поступка јавног надметања за заузеће јавне површине за постављање башти типа ″А″, коју образује Градско веће.

**O б р а з л о ж е њ е**

Правни основ за доношење овог закључка садржан је у члану 59. став 1. тачка 25. Статута града Крагујевца (''Службени лист града Крагујевца'', бр. 8/19), члану 2. став 1. тачка 27. и члану 32. Одлуке о Градском већу ("Службени лист града Крагујевца", бр. 8/22-пречишћен текст) и члану 49. став 3. Пословника о раду Градског већа (''Службени лист града Крагујевца'', број 13/24), којим је прописано да Градско веће врши и друге послове у складу са законом, Статутом, одлукама Скупштине града и другим актима, као и да Градско веће у вршењу послова из своје надлежности доноси: одлуке, само када је законом предвиђено, пословник, правилнике, наредбе, упутства, решења, закључке, препоруке, планове, програме и друга акта у складу са законом, Статутом, Одлуком о Градском већу и Пословником о раду Градског већа, члана 78. став 2. Одлуке о  комуналном реду (''Службени лист града Крагујевца'', бр.18/14-пречишћен текст, 38/14, 9/15, 44/15, 3/16, 9/17,11/18, 18/18, 34/18, 3/19, 39/20 – др. одлука, 16/21, 40/21, 2/23, 14/23 и 23/23) и члану 15. Правилника о условима за постављање објеката на јавним површинама (″Службени лист града Крагујевца“, број 11/23) којим је прописано да уколико после јавног надметања остану локације из плана које нису додељене, исти ће се доделити у новом поступку лицитације као и да закључак о расписивању огласа за заузеће јавне површине за постављање баште типа ″А″ путем јавног надметања доноси Градско веће.

Разлог за доношење овог закључка је процедуралног карактера и основ за покретање поступка лицитације за заузеће јавне површине-локација у ʺЕкстра зони“ намењене за постављање башти типа ''А‟, у улици Краља Петра I, Милоја Павловића, Бранка Радичевића и Лоле Рибара – III круг, на основу Програма локација за постављање башти типа ''А''.

**ПРЕДСЕДНИК**

**Никола Дашић**